Bidragydere
Forfattere: Periskop Redaktionen
Tidsskrift: periskop (2019-11-21)

## Bidragydere

Peter Borum. Oversætter, uddannet ved Københavns Universitet som cand.mag. i fransk og som ph.d. i litteraturvidenskab, det sidste på en afhandling om struktur og individuation hos Gilles Deleuze og Jean Petitot. Har været postdoc ved Det Kongelige Danske Kunstakademis Billedkunstskoler og ved Institut for Engelsk, Germansk og Romansk på Københavns Universitet, tilknyttet forskningsprojektet French Literary History - Cultures of Topology . Forsker i æstetik og formspørgsmål, bl.a. inden for litteratur og billedkunst.

Karen Benedicte Busk-Jepsen. Mag.art. i kunsthistorie med en prisopgave om Aby Warburgs billedbegreb. Projektforsker ved Arkivet på Thorvaldsens Museum med særlig opmærksomhed på 1800-tallets censur af Thorvaldsens kunst, kreds og værdisæt. Tidligere ekstern lektor og ph.d.-stipendiat ved Institut for Kunst og Kulturvidenskab, Københavns Universitet. Redaktør af Periskop siden 2014.

Tobias Dias. Ph.d.-studerende i Idéhistorie på Institut for Kultur og Samfund, Aarhus Universitet. Arbejder på projektet Geometry of the Living om den 'empiriokritiske materialisme' i den tyske avantgarde (ca. 1915-1940) med fokus på bl.a. Hans Richter, Viking Eggeling, Raoul Hausmann og Lászlo Moholy-Nagy. Medredaktør af tidsskriftet Slagmark, hvor han bl.a. har redigeret et nummer om Karl Marx. Har senest udgivet 'Den tragiske drøm om et universelt sprog - I anledning af Mário Peixotos Limite ' i bogen Global Idéhistorie og 'Timbre of the Forgotten: On the Phenomenon of Forgetting in the work of Walter Benjamin' i tidsskriftet Raphisa (forthcoming).

Maria Fabricius Hansen. Dr.phil. og lektor i kunsthistorie ved Institut for Kunst- og Kulturvidenskab, Københavns Universitet. Hendes aktuelle forskning omhandler det 16. århundredes italienske kunst og arkitektur. Redaktør af Periskop siden 2014.

charlotte hauch. Cand. mag i kunsthistorie fra Københavns Universitet og grafisk designer fra Danmarks Designskole. Medejer af designfirmaet ICONO. Layoutansvarlig på Periskop siden 2016, redaktør siden 2018.

Jens Tang Kristensen. Postdoc ved Kunst og Kulturvidenskab ved Københavns Universitet, hvor han i samarbejde med billedkunstneren Claus Carstensen, Den Frie Udstillingsbygning og Museet for Religiøs kunst undersøger begreberne dyregørelse og transcendens, som de sætter sig igennem i billedkunsten og den visuelle kultur på tværs af tid og rum. Foruden en lang række internationale og nationale artikler og bøger om emner, der knytter sig til kunst, identitet og politik i bred forstand, har han også medvirket i en mængde tv- og radioprogrammer om emner, der relaterer sig hertil.

Michael Kjær. Postdoc ved Institut for Kunst- og Kulturvidenskab, Københavns Universitet, i samarbejde med Vejle Kunstmuseum og Holstebro Kunstmuseum med det forskningsbaserede udstillingsprojekt Navigeringer når verden forsvinder om billedkunstens rolle under antropocæne forhold. Redaktør af Periskop siden 2014.

Pernille Leth-Espensen. Postdoc ved Institut for Kommunikation og Kultur, Aarhus Universitet, finansieret af et stipendium fra Ny Carlsbergfondet til at forske i teknologisk mediering af tid i samtidskunsten. Var i perioden 2015-2018 finasieret af et Mads Øvlisen postdoc-stipendium fra Novo Nordisk Fonden til at forske i kunst, der er skabt med naturvidenskabelige teknologier. Har været på forskningsophold på SymbioticA, ledet af Oron Catts og Ionat Zurr, i 2010, 2015 og 2016.

Martin Wangsgaard Jürgensen. Mag.art, dr.theol, redaktør ved Danmarks Kirker, Nationalmuseet. Han har primært forsket i forholdet mellem liturgi, andagt og billedkunst i middelalder og tidlig moderne tid samt luthersk billedkultur. Senest har han udgivet Ritual and Art Across the Danish Reformation , Brepols 2018.

Thor J. Mednick. Specialiseret i 1800-tallets europæiske kunsthistorie med fokus på Danmark og Skandinavien. Han har for nylig været medkurator på udstillingen Jordforbindelser på Den Hirschsprungske Samling, hvor han også bidrog til udstillingskataloget. Han er for tiden medredaktør på en bog om visuel kultur og nationsdannelse i Danmark og Skandinavien i 1800-tallet.

David Winfield Norman. Ph.d.-stipendiat i kunsthistorie ved Institut for Kunst- og Kulturvidenskab, Københavns Universitet, hvor han arbejder med moderne kunst og samtidskunst i Grønland.

Henrik Oxvig. Cand.mag. og mag.art. i samfundsfag og litteraturvidenskab. Ph.d.-studerende i kunsthistorie, hvor han siden blev adjunkt og lektor, først på Aarhus Universitet siden på Københavns Universitet. Fra 2005 lektor på Kunstakademiets Arkitektskole, hvor han skabte ph.d.-uddannelsen. Siden 2012 forskningsleder og ph.d.-skoleleder på KADK.

Franziska Bork Petersen. Adjunkt i Performance Design ved Roskilde Universitet. Hun har en ph.d. i teatervidenskab fra Stockholms Universitet og Freie Universität Berlin. Hendes forskning om mode, performance, koreografi og kropsmodifikation er publiceret i Performance Research, Nordic Theatre Studies og Peripeti. Hendes aktuelle forskning handler om kroppe og utopi.

Andrea Fjordside Pontoppidan. Cand.mag. i litteraturvidenskab ved Københavns Universitet og en del af Laboratory for Aesthetics and Ecology - en eksperimentel kuratorisk platform for vidensproduktioner i de besværlige sammenfiltringer mellem menneske og ikke-menneske, mellem kunst og videnskab.

Ulrik Schmidt. Lektor i Performance Design og Visuel Kultur ved Roskilde Universitet. Han arbejder i krydsfeltet mellem mediefilosofi, samtidskunst, lydstudier og arkitektur med fokus på at udforske de materielle, æstetiserede mekanismer og teknologier, der rammesætter perception og produktionen af subjektivitet i den moderne kultur. Udover diverse artikler om samtidskunst, lyd, film, arkitektur, medier og æstetik er Schmidt forfatter til bøgerne Minimalismens æstetik (Museum Tusculanum, 2007) og Det ambiente (Aarhus Universitetsforlag, 2013) samt medredaktør af Medieæstetik (Samfundslitteratur, 2020). Redaktør af Periskop siden 2018.

Stephanie Serrano Sundby. Master i kunsthistorie fra Universitetet i Bergen med opgaven Konfetti og krystaller: En nymaterialistisk undersøkelse av kunst som kunnskapsproduksjon (2017). Læser for tiden en bachelor i informationsstudier ved Københavns Universitet og arbejder som udstillingsvært ved Copenhagen Contemporary. Tidligere Operations Manager ved Hans &amp; Fritz Contemporary, Barcelona. Hendes interesseområder bevæger sig inden for nymaterialistisk teori og posthumanisme.